โดนแมวไม่มีเจ้าของเอาเล็บมาเกาะที่มือ(เหมือนข่วนแบบเบาๆเนื่องจากแมวมีเล็บยาว) ไม่มีรอยข่วน รอยแดงใดๆ แต่บริเวณมือมีแผลตกสะเก็ดอยู่ตรวจดูแผลตกสะเก็ดแล้วสะเก็ดยังอยู่ไม่มีเลือดออก จำเป็นต้องไปฉีดวัคซีนพิษสุนัขบ้ามั้ยคะ แล้วบริเวณนิ้วมือมีแผลโดนกระดาษบาดแต่ไปสัมผัสโดนช่วงหัวและหลังแผลเปิดไม่โดนข่วน ไม่โดนน้ำลายแบบนี้ไม่เป็นไรใช่มั้ยคะ หลังจากโดนแมวก็รีบเอากระดาษทิชชู่เปียกแอนตี้แบคทีเรียเช็คค่ะ กลับบ้านมาล้างด้วยสบู่อีกที(ระยะทางจากห้างถึงบ้านไม่เกิน15นาที) ปล.แมวดูสุขภาพแข็งแรงดีค่ะ มีปลอกคอ เจอที่community mall ร่างกายสะอาดสะอ้าน เชื่องค่ะ
สวัสดีค่ะ การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีนอีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้าค่ะจากที่ ไม่ได้มีบาดแผลที่ชัดเจน และแผลเก่าที่มีไม่ได้โดนน้ำลายจากแมวที่เล่า จึงคิดว่า ยังไม่จำเป็นต้องรับการฉีดวัคซีนพิษสุนัขบ้านะคะ